Diari Oficial de la Generalitat Valenciana


Sumari del DOGV 3286, del 15-07-1998 (1998/5503)

RESOLUCIÓ de 16 de juny de 1998, del director general d’Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de tresorer de l’Ajuntament d’Elx.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3286

Data del DOGV
:   15-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5503


Data del document
:   16-06-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 16 de juny de 1998, del director general d'Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de tresorer de l'Ajuntament d'Elx. [1998/5503]
  
Efectuada per l'alcaldia de l'Ajuntament d'Elx la convocatòria per a la provisió pel sistema de lliure designació del lloc de tresorer de l'esmentada corporació i aprovades pel ple les bases d'aquesta, en sessió que es va fer el 16 de setembre de 1994, i modificades en sessió de 23 de febrer de 1998, de conformitat amb allò que s'ha disposat en l'article 99.2 de la Llei 7/1985, de 2 d'abril, Reguladora de les Bases de Règim Local, l'article 28 del Reial Decret 1732/1994, de 29 de juliol i l'article 3.1 del Decret 159/97, de 29 d'abril, del Govern Valencià resolc:
  
Primer
  
Donar publicitat a la convocatòria per a la provisió pel sistema de lliure designació del lloc de tresorer de l'Ajuntament d'Elx, i a les bases que han de regir aquesta que es relacionen en l'annex de aquesta resolució.
  
Segon
  
La convocatòria i les seues bases a què es refereix aquesta resolució podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació del seu extracte en el Boletín Oficial del Estado.
  
València, 16 de juny de 1998.- El director general d'Interior: José Luis Villanueva Muñoz
  
Bases que regiran la convocatòria per a proveir el lloc de treball de tresorer de l'Ajuntament d'Elx, entre funcionaris d'Administració local amb habilitació de caràcter nacional, que comprén el text originari, aprovat per acord del ple de 16 de setembre de 1994, i de les modificacions introduïdes per aquest òrgan, amb data 23 de febrer de 1998
  
1. Objecte
  
Les presents bases tenen per objecte regular la convocatòria, per a la provisió, pel sistema previst en l'article 99.2 de la Llei 7/1985, de 2 d'abril, Reguladora de les Bases de Règim Local, segons la redacció donada per la Llei 10/1993 (BOE 22-4-93), i Reial Decret 1732/1994, de 29 de juliol, del següent lloc reservat a funcionaris d'Administració local amb habilitació de caràcter nacional.
  
Denominació del lloc: Tresoreria
  
2. Caràcter del lloc
  
2.1. El lloc a cobrir es troba inclòs en el Catàleg de Llocs de Treball i modificacions aprovada per la Corporació en sessions de 27 de desembre de 1993 i 16 de setembre de 1994.
  
2.2. El complement de destinació assignat és el corresponent al nivell 30 i el seu sistema de provisió el de lliure designació.
  
2.3. El complement específic anual fixat per al lloc de tresorer és de 3.171.612. pessetes.
  
3. Requisits
  
3.1. Seran requisits indispensables per a concórrer a la convocatòria i poder exercir el lloc en cas de ser nomenat:
  
3.1.1. Estar integrat en la subescala d'intervenció tresoreria.
  
3.2. No obstant això, pel que fa a allò que s'ha previst per la disposició transitòria primera, número 2e) del Reial Decret 1.174/1987, de 18 de setembre, sobre règim jurídic dels funcionaris d'administració local amb habilitació de caràcter nacional, també podran concórrer als llocs de tresorer, els tresorers d'Administració local de primera no integrats en l'habilitació nacional.
  
4. Convocatòria
  
4.1. La convocatòria serà remesa per l'Alcaldia a l'administració autonòmica per a la seua íntegra publicació en el Diari Oficial de la Generalitat Valenciana.
  
4.2. L'òrgan competent de la Comunitat Autònoma remetrà la convocatòria a la Direcció General de la Funció Pública, a la qual correspon disposar la publicació d'un extracte d'aquesta en el Boletín Oficial del Estado.
  
5. Sol·licituds
  
5.1. Les sol·licituds es dirigiran a la Presidència de la Corporació, les quals es presentaran en el Registre General d'aquesta dins dels 15 dies naturals següents al de la publicació de la convocatòria en el Boletín Oficial del Estado.
  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
5.2. A més a més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa que es trobe el sol·licitant i la seua destinació actual.
  
5.3 Juntament amb la sol·licitud, els aspirants acompanyaran el seu curriculum vitae, en el qual constaran els títols acadèmics, els anys de servei, els llocs de treball exercits en l'administració, els estudis i els cursos realitzats, i altres mèrits que s'estime oportú posar de manifest i la seua acreditació documental.
  
6. Comissió de valoració
  
Estarà integrada pels següents membres:
  
President:
  
Sr. Diego Maciá Antón, alcalde president
  
Suplent: Sra. Ángeles Candela Plaza
  
Vocals:
  
- Dos funcionaris de carrera designats per l'Alcaldia:
  
Titulars: Sr. Enrique José Pineda Pérez i Sr. Eduardo Medina Correcher
  
Suplents: Sr. Antonio Martínez Gómez i Sr. José Ignacio Fernández Martín
  
- Un representant de l'administració autonòmica:
  
Titular: Sr. Andrés Calvo Guardiola
  
Suplent: Sr. Esteban Capdepón Fernández
  
- Un vocal a proposta de la representació sindical:
  
Titular: Sra. Inmaculada Sánchez Mañogil
  
Suplent: Sr. Lorenzo Quiles Soler
  
- El tresorer accidental, Sr. Ramón Cerdá Ferrer
  
Secretari:
  
Titular: El secretari de la corporació, Sr. Lucas Alcón Zaragozá
  
Suplent: La cap de Secció de Personal, Sra. Socorro Copado Guardiola
  
7. Nomenament
  
7.1. Conclòs el termini de presentació de sol·licituds, la Presidència de la corporació procedirà, si s'escau, i prèvia constatació de la concurrència dels requisits exigits en aquestes bases, a dictar resolució, en el termini d'un mes des de la finalització del termini abans esmentat. Aquesta resolució es motivarà amb referència al compliment, per part del candidat elegit, dels requisits i especificacions exigits en la convocatòria i de la competència per a procedir al nomenament. En tot cas haurà de quedar acreditada en el procediment, com a fonament de la resolució adoptada, l'observança del procediment degut.
  
7.2. De la resolució es retrà compte al ple de la Corporació i es traslladarà a l'òrgan competent de la Comunitat Autònoma, i a la Direcció General de la Funció Pública del Ministeri per a les Administracions Públiques, a la qual correspon l'anotació en el registre corresponent i la seua publicació en el Boletín Oficial del Estado.
  
8. Presa de possessió
  
Els terminis per a la presa de possessió seran els mateixos que els establits per als funcionaris amb habilitació nacional nomenats en virtut del procediment de concurs, previst en l'article 23 del Reial Decret 1.732/1994, de 29 de juliol.
  
9. Recursos